La XIV edició del Rally Ciutat de Gandia supera les expectatives i arriba al màxim d'inscrits
04 març 2020

## La XIV edició del Rally Ciutat de Gandia supera les expectatives i arriba al màxim d'inscrits04 març 2020Última actualització: 14 juliol 2025

![](../gestion/img/_AO_2239-copia.jpg)  
  

La regidora delegada d'Esports, Lydia Morant; el president del Club Automobilisme Gandia, Manolo Manrique; Nacho Aviñó, president de la Federació d'Automobilisme de la Comunitat Valenciana; i Nacho Cuevas, en representació de Moll Autos com a patrocinador de la prova, han presentat aquest matí en roda de premsa la XIV edició del Rally Ciutat de Gandia que tindrà lloc el dissabte 7 de març i on participaran 79 equips, 48 ?d'ells ho faran en la modalitat de velocitat i 31 en la de regularitat.  
  
La concentració de cotxes es donarà a partir de les 08.00 hores el dissabte a la plaça del Prado que es convertirà en el punt neuràlgic de la prova que donarà inici a les 12.00 hores, amb l'eixida d'un cotxe cada minut.  
  
**Lydia Morant** va voler destacar que en aquesta XIV edició hi haurà participants vinguts de diferents zones com Cantàbria, Castella i Lleó, Madrid, Catalunya, Aragó, Múrcia i Comunitat Valenciana a més de comptar amb dos participants estrangers fins a arribar a la quota màxima de participants permesa en aquest tipus de proves després de superar en 14 les inscripcions de la passada edició. "_Un altre cap de setmana més, Gandia compta amb un esdeveniment esportiu que fa que moltes persones ens visiten i coneguen la nostra ciutat a més de desestacionalitzar el turisme, gràcies a la feina que realitza el Club Automobilisme Gandia per organitzar una prova que logísticament és difícil d'organitzar_".  
  
Els cotxes faran un recorregut de 212 km amb 86 d'ells cronometrats dividits en dos trams amb dues passades i que es disputaran a les carreteres de la zona d'Alacant, la Vall de Gallinera, la Vall d'Alcala i la Vall d'Ebo i Pego, on està programada la finalització de la prova.  
  
**Manolo Manrique** va voler agrair als Ajuntaments de Gandia i Pego així com als patrocinadors i voluntaris les facilitats prestades per organitzar la prova. "_Aquest any hem arribat al màxim d'inscripcions fins al punt que hem hagut de recalcar els horaris" i ha explicat que en aquesta edició la prova s'ha concentrat en una sola jornada. "Esperem que ens respecte la climatologia i que la gent puga gaudir del rally_".  
Finalment, Manrique ha demanat als espectadors que respecten les indicacions de les persones de l'organització per garantir la seguretat en els diferents trams.  
  
Per la seua banda, **Nacho Aviñó** va remarcar l'augment de les inscripcions. "_El bon treball que es realitza a Gandia es reflecteix en la quantitat de participants. Pilots i equips vénen a Gandia pel tracte que reben i el bé que s'organitza la prova. Aquest any s'han hagut de reinventar i el resultat ha estat positiu_"  
  
Finalment, **Nacho Cuevas** ha explicat que el patrocini de la prova consisteix en la cessió de vuit vehicles que realitzaran les tasques de control en els trams. "_Des de Moll Autos estem molt contents de poder participar en aquest esdeveniment automobilístic que és ja una prova fixa en el calendari_".

[Twittear](https://twitter.com/share)